Eelnõu

NARVA LINNAVOLIKOGU
MÄÄRUS

Narva                                                                                                     __.__.____nr ____

Loomeprojektide toetuse andmise kord
Määrus kehtestatakse kohaliku omavalitsuse korralduse seaduse § 22 lg 1 p 5 alusel
1. peatükk

Üldsätted

§ 1. Määruse reguleerimisala
Määrusega kehtestatakse loomeprojektide (edaspidi projekt) toetuse taotlemise, taotluse menetlemise ning toetuse andmise põhimõtted.

§ 2.   Toetuse eesmärk

(1) Toetuse andmise eesmärk on:
 1) Narva linna ainulaadsuse uurimine ja esindamine;
 2) toetada linnas loomingulisi ja innovaatilisi tegevusi kultuurialal (muusika, kirjandus, etenduskunst, filmikunst, fotokunst, kujutav kunst, harrastuskunst, rahvakultuur, disain, vabaharidus jne);

 3) arendada kodanikualgatust;

 4) soodustada linna elanike koostööd ning aidata kaasa linna arengule ja traditsioonide järjepidevuse tagamisele.

(2) Toetust antakse Narva linnas toimuva loomeprojekti sihtotstarbeliseks korraldamiseks.

2. peatükk

Toetuse taotluse menetlemine
§ 3.   Toetuse taotlejale esitatavad nõuded

(1) Toetust on õigustatud taotlema juriidiline või vähemalt 18-aastane füüsiline isik, kelle elukoht Eesti rahvastikuregistri andmetel on Ida-Virumaa (edaspidi taotleja).

(2) Taotleja nõuetele vastavust on õigus kontrollida kogu taotluse menetlemise vältel. Kui saab teatavaks asjaolu, et taotleja ei vasta käesoleva korra nõuetele, on õigus jätta taotlus läbi vaatamata;
(3) Toetust antakse Narva linnas uue projekti realiseerimiseks. Toetusest ei rahastata käimasolevaid projekte;
(4) Toetatud projekti idee peab olema realiseeritud hiljemalt 30. oktoobril 2023. aastal. Projekti tegevus, millele toetust taotletakse, peab olema lõppenud hiljemalt 30. novembril 2023. aastal.
(5) Maksimaalne toetuse määr ühe projekti kohta on 5000 eurot.
§ 4. Taotluse esitamine
(1) Taotleja esitab toetuse saamiseks Narva Linnavalitsuse Kultuuriosakonnale (edaspidi – Kultuuriosakond) elektrooniliselt vormikohase taotluse (Lisa 1) digitaalse allkirjaga.
(2) Taotluste esitamise tähtaeg on 30. märts 2023. aastal.

(3) Taotluste esitamise tähtajast antakse teada Narva linna kodulehel ja linna sotsiaalmeedias. 
(4) Tähtajast hiljem esitatud taotlusi ei menetleta.

(5) Toetust saab taotleda vastavalt käesolevas korras kehtestatud tingimustele taotluses seatud eesmärkide saavutamiseks kavandatavate kulude katteks, välja arvatud:
 1) kinnisvara ja sõiduvahendite omandamise või kasutusse võtmise kulud;
 2) hoonete ja rajatiste ehitamise kulud;  

 3) reisikulud;
 4) toitlustuskulud;
 5) majutuskulud; 

 6) kommunikatsioonikulud.

§ 5. Taotluse vastuvõtmine

Kultuuriosakond kontrollib 30 päeva jooksul taotluse esitamisest arvates taotleja esitatud taotluse ja lisatud dokumentide vastavust käesoleva määruse nõuetele. Puuduste korral määrab Kultuuriosakond tähtaja puuduste kõrvaldamiseks, mis ei tohi ületada 10 tööpäeva. Määratud tähtajaks puuduste kõrvaldamata jätmisel jäetakse taotlus läbi vaatamata.

§ 6.   Taotluse läbivaatamine ja hindamine

(1) Narva Linnavalitsus moodustab taotluste läbivaatamiseks ja toetuste andmise otsuse langetamiseks taotluste hindamise 5-liikmelise komisjoni (edaspidi komisjon), mille koosseisu kuulub üks Narva Linnavalitsuse esindaja, kaks Ameerika Ühendriikide suursaatkonna esindajat, üks mittetulundussektori esindaja ja üks Ameerika Ühendriikide vahetusprogrammi vilistlane.
(2) Taotlused vaadatakse läbi komisjoni koosolekul, mis protokollitakse.
(3) Taotluste hindamisel arvestatakse järgmisi hindamiskriteeriume:

 1) uudsus ja omapära;

 2) Narva linna ainulaadsuse rõhutamine;
 3) suunatus avalikkusele;

 4) võimalus projekti läbiviimisega tõsta Narva linna mainet;
 5) koostöö ja partnerlus;
 6) eelarve realistlikkus ja kuluartiklite põhjendatus.

(4) Komisjonil on õigus küsida taotlejalt lisainformatsiooni ja nõuda taotlejalt täiendavaid andmeid ning dokumente.

§ 7.   Taotluse rahuldamise või rahuldamata jätmise otsuse tegemine

(1) Komisjon langetab ühe kuu jooksul taotluste esitamise tähtajast otsuse toetuse andmise ja toetuse suuruse või toetuse andmisest keeldumise kohta.

(2) Komisjonil on õigus anda toetust täies mahus, jätta toetust andmata või anda toetust taotletust väiksemas summas.  
(3) Komisjon teeb otsuse taotluse rahuldamata jätmise kohta, kui:

 1) taotleja või taotlus ei vasta toetuse saamise nõuetele;

 2) taotluses on esitatud valeandmeid;

 3) taotleja ei võimalda kontrollida taotleja või taotluse vastavust toetuse saamise nõuetele;

 4) taotleja ei ole puuduste kõrvaldamiseks määratud tähtaja jooksul neid kõrvaldanud.
(4) Toetuse andmisest või toetuse andmata jätmisest teavitab Kultuuriosakond taotlejat kirjalikult.

(5) Taotlejaga, kellele on otsustatud toetust anda (edaspidi toetuse saaja), sõlmib Kultuuriosakond toetuse kasutamise lepingu, millega sätestatakse toetuse andmise, kasutamise ja aruandluse esitamise tingimused. Toetus makstakse välja kahes võrdses osas: esimene osa lepingu sõlmimise järel ja teine osa projekti valmimise järel. 
3. peatükk

Toetuse kasutamine 

§ 8.   Toetuse kasutamise tingimused
(1) Toetuse saaja kohustub:

 1) toetatud projekti lubatud mahus, viisil ja tähtajal ellu viima;

 2) kasutama toetust taotluses nimetatud tegevuste elluviimisega seotud kulude katmiseks;

 3) pidama toetusena saadud raha kohta eraldi arvestust ja kasutama kuludokumentidel vastavat märgistust;

 4) lubama teha järelevalvet toetuse kasutamise üle;

 5) esitama järelevalve teostaja nõudmisel toetuse kasutamise kontrollimiseks vajalikud dokumendid.
§ 9.   Toetuse kasutamisest loobumine

(1) Toetuse saajal on õigus toetuse kasutamisest loobuda.

(2) Toetusest loobumise kohta esitab toetuse saaja Kultuuriosakonnale avalduse, milles märgitakse ära toetusest loobumise põhjus. Toetus tuleb tagastada 30 päeva jooksul pärast avalduse esitamist.

4. peatükk

Aruandlus ja järelevalve

§ 10.   Aruandlus

(1)  Toetuse saaja on kohustatud esitama toetuse kasutamise kohta aruande hiljemalt 30 päeva jooksul pärast toetuse kasutamise perioodi lõppemist.

(2) Toetuse saaja esitab toetuse kasutamise kohta vormikohase aruande (Lisa 2)  Kultuuriosakonnale lepingus määratud tähtajaks. 

§ 11.   Järelevalve

Järelevalvet toetuse sihipärase kasutamise üle korraldab Kultuuriosakond. Järelevalve teostajal on õigus:

1) nõuda tegevustoetuse sihipärase kasutamise tõendamiseks dokumente ning kontrollida toetuse saaja tegevust ürituse läbiviimise kohas;

2) puuduste avastamisel määrata tähtaeg puuduste kõrvaldamiseks, mis ei tohi ületada 10 tööpäeva;

3) toetuse tagasinõudmise otsustamiseks, kui puudused ei ole tähtajaks kõrvaldatud või neid ei ole võimalik kõrvaldada või toetuse saaja on esitanud valeandmeid.

5. peatükk

Rakendussätted

§ 12.   Määruse jõustumine

(1) Määrus jõustub seadusega sätestatud korras.
(2) Määrus kehtib kuni 31.12.2023.
Vladimir Žavoronkov

Linnavolikogu esimees

Narva Linnavalitsus

Peetri 5 

Õ I E N D

Määrus kehtestatakse kohaliku omavalitsuse korralduse seaduse § 22 lg 1 p 5 alusel.
Narva Linnavalitsuse määruse eelnõuga „Loomeprojektide toetuse andmise kord“ (edaspidi kord) tehakse ettepanek kehtestada Ameerika Ühendriikide suursaatkonnalt Narva linnale loomeprojektide elluviimiseks eraldatud vahenditest toetuste andmise kord.
Ameerika Ühendriikide suursaatkonna poolt on eraldatud rahalised vahendid nimetatud loomeprojektide toetuse meetme rakendamiseks summas 25264,20 eurot. Toetus jaotatakse juriidiliste või vähemalt 18-aastaste füüsiliste isikute vahel, kelle elukoht Eesti rahvastikuregistri andmetel on Ida-Virumaa, kes loomeprojekti tegevusega toetavad Narva linna ainulaadsust. Toetus on ühekordne ning projekti tegevus, millele toetust eraldatakse, peab olema lõppenud hiljemalt 30. novembril 2023. aastal. Toetuse jaotamisel lähtuti eelkõige Ameerika Ühendriikide suursaatkonna välja toodud tingimustest.

Praegu ei ole Narva linnas selline kord kehtestatud, seega on olemas otsene vajadus nimetatud korra kehtestamiseks. Määrusega kehtestatakse loomeprojektide toetuse taotlemise, taotluse menetlemise, toetuse andmise aruandluse ja järelevalve põhimõtted.

